als_Latn dik_Latn sag_Latn
Në kuadër të projekteve për stimulimin e investimeve në bujqësi, nga granti i MPBZHR-së kanë përfituar pesë fermerë nga Komuna e Podujevës.
Dy fermerë nga fshati Metërgofc dhe nga një në fshatin Llapashticë, Pollatë dhe Llaushë do të mbështeten financiarisht në ndërtimin e objekteve të fermave për gjedhe.
Drejtori i Drejtorisë për Bujqësi, Pylltari dhe Zhvillim Rural të Komunës së Podujevës, Vezir Januzi, thotë se MBPZHR do të investojë me 50 për qind të mjeteve në ndërtimin e objekteve të fermave për përfituesit e këtij granti. Kurse në kuadër të procesit të subvencionimit nga ana e kësaj ministrie, sipas Januzit, po përfitojnë edhe disa fermerë të tjerë nga komuna e Podujevës.
“Pesë fermerët, që kanë përfituar nga granti i kësaj ministrie në ndërtimin e objektit të fermave për gjedhe, do të mbështeten me 50 për qind të mjeteve, që i bie se do të marrin nga 12 500 euro, kurse pjesën tjetër prej 50 për qind të mjeteve do të jetë investim i vetë fermerëve”, tha Januzi.
Sipas tij, procedurat e procesit të aplikimit të fermerëve si dhe çështjet e tjera teknike e këshilluese janë kryer nga ana e Drejtorisë për Bujqësi, Pylltari dhe Zhvillim Rural të Podujevës.
Drejtori Januzi dhe zyrtarët komunalë kanë inspektuar punimet në disa nga pesë fermat që tashmë janë në ndërtim.
“Fermeri përfitues i fshatit Metërgofc, Hasan Bilalli, që tani e vizituam ka 60 krerë gjedhe, prej tyre 30 lopë qumështore, kurse të tjerat për rritje e majmëri. Ndërsa, dy fermerët e tjerë, të cilët i vizituam sot, njëri në Orllan dhe tjetri në Rakinicë, po ashtu kanë një numër të madh të gjedheve, diku rreth70 krerë. Këta të tre janë kultivuesit më të mëdhenj të gjedheve dhe njëkohësisht edhe prodhuesit më të mëdhenj të qumështit në komunën tonë. Njëkohësisht këta janë edhe përfitues të donacioneve të ndryshme edhe gjatë viteve të mëhershme nga Tiroli i Austrisë”, tha drejtori Januzi.
als_Latn als_Latn als_Latn als_Latn als_Latn als_Latn als_Latn